dr. Czeglédy Csaba elnök úrnak

Szociális -és Lakásbizottság elnökének

Tisztelt Elnök Úr,

Tisztelt Bizottság!

Az elmúlt évben **örvendetesen** **emelkedett a csoport létszáma**: 29 tagot és változó létszámú, kb. 20- 25 személy önkéntest tudtunk bevonni. Az életkor szerinti megoszlás rendkívül széles- **18-tól 80+ ig** terjed. Ki-ki lehetősége, munkahelyi elfoglaltsága, családi kötelezettsége, képessége szerint kapcsolódott be a közös munkába.

A **heti ügyeleti szolgálatunk**- a munkanapokon- továbbra is nagyon népszerű. Elsősorban jó minőségű, használható ruhák, cipők iránt volt és van kereslet, de háztartási eszközöket, bútorokat, tisztálkodó szereket, pelenkát is előszeretettel keresik. Változatlanul adunk- igény esetén- jogi tanácsokat.

A rászorultság jellegétől, fokától függően vettük fel a családsegítőkkel, önkormányzattal, kormányhivatallal, stb. a kapcsolatot.

A ház körül tevékenységben is igyekeztünk segíteni**./ Bevásárlás, , gyógyszerkiváltás**, főként változatlanul nagy a vágy a **személyes meghallgatásra**./

A hozzátartozóknak segítettünk az **ápolást könnyítő eszközökhöz** / pl. elektromos ágy/ való hozzájutásban. / 8 esetben/

S**zociális otthonokban, / 39 / kórházakban/ 90/** is látogattunk egyedülálló, idős, beteg embereket. Évek óta rendszeresen visszajárunk az adventi időben a sajtoskáli, csákánydoroszlói, ivánci otthonokba./

2023-ban is két alkalommal gyűjtési kampányt tartottunk.

Augusztusban volt **a tanszergyűjtés**. Ezzel az elmúlt évben is hathatós segítséget tudtunk adni a rászoruló családoknak. Ehhez kapcsolódott az iskolákban meghirdetett iskolatáska akció./ 142 táska gyűlt össze./

Karácsony előtt zajlott az „**Adni öröm” gyűjtés**. Sok önkéntes bevonásával egy héten át délelőtt 9 órától estig. Az elmúlt évben meglepően nagy volt az adakozói kedv. / ebben segített a Nagy Lajos Gimnázium néhány lelkes diákja is./ Tartós élelmiszert, tisztasági, tisztálkodási eszközöket , édességet gyűjtöttünk, amit **457 családnak, /egyedülálló** is/ osztottunk ki. A Szombathelyi Önkormányzattól pályázat útján **kaptunk 60 db tartós élelmiszert** tartalmazó Metró táskát. De támogatott **a Smile nyelviskola**, az SPS / korábban **Swist Post**/ a **Győri Máltai Régió**, a **Vasi Állatvédők**. **Több magánszemély** adománya karácsony előtt és év közben is nagy segítséget jelentett.

A karácsonyi adományok kiosztása előtt – bevált gyakorlat- **egyeztettünk** a családsegítőkkel, a karitásszal és a „Szent Márton köpenye” alapítvánnyal.

Az elmúlt decemberben is meglátogattuk **a Büntetésvégrehajtási Intézetben** lévő fogvatartottakat, akikkel év közben kapcsolatban álltunk. A püspök atya vezetésével ünnepség keretén belül szerény adományt is juttattunk részükre.

A **Margaréta u.i óvoda** kis növendékei – közvetítésünkkel- a Karmelita u.i idősek klubját örvendeztették meg kedves karácsonyi műsorukkal. Erről a helyi televízió is adott egy rövid felvételt.

Változatlanul szerződéses kapcsolatban vagyunk az **Áldozatsegítő Szolgálattal, a Pálos Károly Szociális Szolgáltató Központ és Gyermekjóléti Szolgálattal**, továbbá a S**zombathelyi Büntetésvégrehajtási Intézettel**.

**De ezen felül** kapcsolatunk volt, van a kormányhivatalokkal, önkormányzatokkal / vidéken is / igazságügyi, rendfenntartó szervekkel, egészségügyi, oktatási, kulturális intézményekkel, karitatív szervezettel, egyházakkal.

**Határon túli** kapcsolataink változatlanul élnek, a háborús helyzetben különösen Kárpátaljával.

Az ide **menekült ukránokat is támogattuk**. A Győri Régiótól havonta kapott tartós élelmiszer csomagokat osztottuk ki közöttük. Karácsony után pedig lehetőséget biztosítottunk a pedagógusoknak, akik 4 napon át un. **téli tábort** tartottak a máltai házban a gyermekeknek. A történeteket megismerve kirajzolódott a háború, a megszállás nyomora. Nagyon hálásak voltak a befogadásért.

A máltai házban működik a **Győri Régió Jelnyelvi Tolmács Szolgálata** és hetente egyszer itt tart ügyeletet **az ellátotti jogi** **képviselő**.

A korábban említett támogatókon kívül kiemelendő volt a **Szombathelyi Önkormányzattól kapott 2 millió Ft**- a **hátralékosok, az adóssággal** terhelt rászorulók megsegítésére. A családsegítőkkel minden esetben külön egyeztetve végeztük a hátralék kezelést.

2023. november 11.én Szent Márton napján kapott **posztumusz életmű díjat dr. Giczy Sarolta,** aki 1991.től 2005. ig volt a helyi csoport vezetője, egyúttal elnökségi tag is a MMSZ Országos Egyesületben.

Egyesületünk elnöke, Kozma Imre atya kérésére országos felmérés készült a városokban működő önkéntes csoportoknak a településekre történő beilleszkedéséről , főként az önkormányzatokkal való kapcsolatáról. A házigazda polgármester úrral készült interjú és egyéb közvetlen tapasztalatok után elismeréssel nyugtázta a máltai stáb a város vezetése részéről a kiemelkedően jó, korrekt, mindig segítőkész hozzáállást.

Szombathely, 2024. 02. 11.

„ Ha nem tudsz segíteni az egész világ nyomorúságán, dr. Asbóth Mária sk.

segíts legalább egyetlen emberén!” /Teréz anya/ csoportvezető